CELEX: C2007/069/51
Language: fi
Date: 2007-03-24 00:00:00
Title: Asia T-21/07: Kanne 29.1.2007 — L'Oréal v. SMHV — Spa Monopole (SPALINE)

24.3.2007   
            
            
               FI
            
            
               Euroopan unionin virallinen lehti
            
            
               C 69/23
            
         Kanne 29.1.2007 — L'Oréal v. SMHV — Spa Monopole (SPALINE)
   (Asia T-21/07)
   (2007/C 69/51)
   Kannekirjelmän kieli: englanti
   Asianosaiset
   
      Kantaja: L'Oréal SA (Pariisi, Ranska) (edustaja: asianajaja E. Baud)
   
      Vastaaja: sisämarkkinoiden harmonisointivirasto (tavaramerkit ja mallit)
   
      Vastapuoli valituslautakunnassa: SA Spa Monopole, Compagnie fermière de Spa, en abrégé SA Spa Monopole NV (Spa, Belgia)
   Vaatimukset
   
               —
            
            
               sisämarkkinoiden harmonisointiviraston (tavaramerkit ja mallit) ensimmäisen valituslautakunnan 18.10.2006 tekemä päätös asiassa R 415/2005-1 on kumottava
            
         
               —
            
            
               vastaaja ja tarvittaessa väliintulija on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   
      Yhteisön tavaramerkin hakija: Kantaja
   
      Haettu yhteisön tavaramerkki: Yhteisön sanamerkki SPALINE luokkaan 3 kuuluvia tavaroita varten (kylpy- ja suihkusaippuat, kosteusvoiteet, vartaloemulsiot, kasvovedet, ihohuokosia supistavat aineet, ihon- ja vartalonpuhdistusaineet, kasvonaamiot, kuorinta-aineet ja tuoksutuotteet) — hakemus nro 989 236
   
      Sen tavaramerkki- tai merkkioikeuden haltija, johon väitemenettelyssä on vedottu: SA Spa Monopole NV
   
      Tavaramerkki- tai merkkioikeus, johon väitemenettelyssä on vedottu: Kansalliset ja kansainväliset sana- ja kuviomerkit SPA, LIP SPA, SPA SKIN CARE ja Les Thermes de Spa luokkiin 3, 32 ja 42 kuuluvia tavaroita varten
   
      Väiteosaston ratkaisu: Väitteen hyväksyminen.
   
      Valituslautakunnan ratkaisu: Valituksen hylkääminen.
   
      Kanneperusteet: Kantaja esittää yhden ainoan kanneperusteen kannekirjelmänsä tueksi ja väittää, että riidanalaisella päätöksellä rikotaan neuvoston asetuksen (EY) N:o 40/94 8 artiklan 5 kohtaa.
   Kantaja väittää ensiksi, että riidanalaisessa päätöksessä ei arvioitu asianmukaisesti asetuksen N:o 40/94 8 artiklan 5 kohdan soveltamisedellytyksiä, sikäli kuin siinä jätettiin kokonaan huomiotta spa-sanan kuvaileva ja yleinen luonne, kun on kyse kosmetiikasta Benelux-maiden alueella.
   Kantaja väittää erityisesti, että riidanalaisessa päätöksessä ei arvioitu asianmukaisesti useita asetuksen N:o 40/94 8 artiklan 5 kohdassa säädettyjä edellytyksiä, koska toisin kuin ensimmäinen valituslautakunta katsoi, kyseessä olevat merkit eivät ole sillä tavoin samankaltaiset ulkoasultaan, lausuntatavaltaan tai merkityssisällöltään, että asianomainen kuluttaja yhdistäisi ne toisiinsa. Kantaja väittää lisäksi, että yhteisön tavaramerkin SPALINE käyttäminen ei voi merkitä aikaisemman Benelux-tavaramerkin SPA maineen epäoikeudenmukaista hyväksikäyttöä ja lopuksi, että sitä ei käytetä ilman perusteltua syytä.